I 1940 startet han «Åsmund S. Lærdal forlag». Forlagsdriften omfattet utgivelser av ulike håndbøker, kalendere, postkort og senere også billed- og aktivitetsbøker og puslespill for barn. Før jul i 1942 sendte forlaget ut på markedet en serie julekort med illustrasjoner som var åpenbare «jøssing-motiver». Det førte til at den tyske okkupasjonsmakten i det krigsrammede Norge pågrep Åsmund Lærdal lillejuleaften. Han slapp ut igjen etter noen dager. Det var lyktes det lille forlaget å distribuere om lag 750 000 av julekortene før tyskerne satte en stopper for denne produktserien.